Izziņa par atzinumos sniegtajiem iebildumiem

|  |
| --- |
| par informatīvā ziņojuma projektu "Par valsts līdzdalības saglabāšanu valsts akciju sabiedrībā "Latvijas Jūras administrācija"" (VSS – 646) |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada 3.decembrī |
| Saskaņošanas dalībnieki  | Tieslietu ministrija, Finanšu ministrija, Aizsardzības ministrija, Ekonomikas ministrija, Pārresoru koordinācijas centrs, Konkurences padome, Latvijas Brīvo arodbiedrību savienība |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Konkurences padomes, Tieslietu ministrijas, Ekonomikas ministrijas, Pārresoru koordinācijas centra |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Iebildumi par Ministru kabineta noteikumu projektu** |
|  |  | **Tieslietu ministrija**Projekta 2. punkts paredz, ka valsts saglabā līdzdalību valsts akciju sabiedrībā “Latvijas Jūras administrācija”. Informatīvajā ziņojumā ir iekļauta atsauce uz Valsts pārvaldes iekārtas likuma 88. panta pirmajā daļā minēto nosacījumu, kad publiskajai personai var būt līdzdalība kapitālsabiedrībā, kā arī vispārīgi aprakstīta joma, kurā darbojas kapitālsabiedrība. Atgādinām, ka 2016. gada 1. janvārī spēkā stājās grozījumi Valsts pārvaldes iekārtas likuma 88. pantā, kas paredz ne tikai jaunus nosacījumus publiskās personas līdzdalībai kapitālsabiedrībā, bet arī nosaka, ka lēmums par līdzdalības pārvērtēšanu jāpieņem tādā pašā kārtībā, kāda paredzēta publiskas personas kapitālsabiedrības dibināšanai (Valsts pārvaldes iekārtas likuma 88. panta septītā daļa). Tas nozīmē, ka lēmumā par līdzdalības pārvērtēšanu publiska persona veic paredzētās rīcības izvērtējumu, ietverot arī ekonomisko izvērtējumu, lai pamatotu, ka citādā veidā nav iespējams efektīvi sasniegt šā panta pirmajā daļā noteiktos mērķus. Tāpat publiskai personai ir pienākums konsultēties ar kompetentajām institūcijām konkurences aizsardzības jomā un komersantus pārstāvošām biedrībām vai nodibinājumiem, kā arī jāievēro komercdarbības atbalsta kontroles jomu regulējošu normatīvo aktu prasības (Valsts pārvaldes iekārtas likuma 88. panta otrā daļa). Ņemot vērā, ka informatīvajā ziņojumā iekļautā informācija par valsts līdzdalību valsts akciju sabiedrībā “Latvijas Jūras administrācija” nesatur izvērtējumu pēc būtības, konstatējama šī izvērtējuma neatbilstība Valsts pārvaldes iekārtas likuma 88. panta prasībām. Tāpat arī informatīvajā ziņojumā iekļautais paskaidrojums, ka tā kā tirgū nav komersantu, kuri būtu specializējušies tik specifisku un daudzveidīgu pakalpojumu sniegšanā, konsultācijas nav veiktas, nav pamatots. Līdz ar to aicinām pilnveidot valsts līdzdalības valsts akciju sabiedrībā “Latvijas Jūras administrācija” izvērtējumu un konsultēties ar kompetentajām institūcijām konkurences aizsardzības jomā un komersantus pārstāvošām biedrībām vai nodibinājumiem.  | **Ņemts vērā.**Projekts precizēts pilnveidojot izvērtējumu.Notikušas konsultācijas ar kompetentajām institūcijām konkurences aizsardzības jomā - Konkurences padome ir saskaņojusi pilnveidoto projektu 01.10.2020. elektroniskā pasta ziņojumā norādot, ka nav konceptuālu iebildumu pret projekta tālāku virzību.Notikušas konsultācijas ar komersantus pārstāvošām biedrībām - Latvijas Kruingu kompāniju asociāciju un Latvijas Kuģu kapteiņu asociāciju, kas ir saskaņojušas projektu atbalstot tā tālāku virzību. Tā pat informatīvais ziņojums saskaņots ar Latvijas Brīvo arodbiedrību savienību, kas atbalsta projekta tālāku virzību. |  |
|  |  | **Konkurences padome**Satiksmes ministrija veicot līdzdalības izvērtējumu, informatīvajā ziņojumā nav vērtējusi visus Sabiedrības saimnieciskās darbības veidus un to atbilstību Valsts pārvaldes iekārtas likuma 88.panta pirmajā daļā noteiktajiem priekšnoteikumiem. Ziņojumā ietvertais izvērtējums ir veikts tikai vispārīgi un nav atzīstams par pilnīgu.Konkurences padome aicina Satiksmes ministriju veikt atkārtotu izvērtējumu, kurā tiktu vērtēta arī pārējo Sabiedrības darbības veidu atbilstība Valsts pārvaldes iekārtas likuma 88.panta pirmās daļas prasībām. Konkurences padome norāda, ka, lai konstatētu tirgus nepilnību ir nepieciešams nodalīt, gadījumus, kad Sabiedrība, veicot dziļuma mērījumus, pilda pienākumu, kas izriet no valsts uzņemtajām starptautiskajām saistībām un kādos Sabiedrība veic dziļuma mērījumus, sniedzot maksas pakalpojumus, piemēram, ostām. Savukārt attiecībā uz Sabiedrības darbību, kas saistīta ar dziļuma mērījumu maksas pakalpojumu sniegšanu, Konkurences padomes ieskatā informācija par pakalpojumu ir papildināma.Attiecībā uz navigācijas pakalpojumiem, Konkurences padome norāda, ka Ziņojumā nav sniegts šī pakalpojuma juridiskais un ekonomiskais izvērtējums, līdz ar to nevar sniegt atzinumu par šo Sabiedrības sniegto pakalpojumu. Konkurences padome papildus norāda, ka no Ziņojuma teksta nav skaidri saprotams, vai ar navigācijas informācijas izplatīšanu tiek domāts tas pats, kas ar navigācijas pakalpojumu sniegšanu. Attiecībā uz kartogrāfijas datu sagatavošanas un izplatīšanas pakalpojumiem Ziņojumā norādīts, ka šo pakalpojumu sniedz vairāki citi tirgus dalībnieki, vienlaikus tiek norādīts, ka par oficiāli izmantojamiem navigācijā atzīstami tikai tie dati, kurus ieguvusi un apstrādājusi Sabiedrība. Konkurences padome norāda, ka attiecībā uz kartogrāfijas datu sagatavošanu pirmšķietami ir konstatējams Valsts pārvaldes iekārtas likuma 88.panta pirmās daļas 2.punktā norādītais izņēmums, ņemot vērā sabiedrības drošības un vides intereses. Savukārt attiecībā uz kartogrāfijas izplatīšanu, Konkurences padome norāda, ka tās rīcībā nav informācijas par to, kādi ir šķēršļi, kas liedz privātajiem tirgus dalībniekiem izplatīt Sabiedrības kartes.Attiecībā uz kuģu un zvejas laivu tehniskās apskates pakalpojumiem, Konkurences padome norāda, ka šī pakalpojuma vērtējums Ziņojumā nav ietverts.Savukārt attiecībā uz kuģu tehnisko uzraudzību, Konkurences padome norāda, ka Ziņojumā būtu vēlams ietvert informāciju, kādēļ privātie komersanti nepiedāvā attiecīgo pakalpojumu reģionos.Vienlaikus, Konkurences padome konstatē, ka Latvijas kuģu tehnisko uzraudzību veic Sabiedrības Kuģošanas drošības inspekcija vai pilnvarota klasifikācijas sabiedrība, tādējādi būtu vēlams norādīt pēc kādiem kritērijiem Sabiedrība izvēlas klasifikācijas sabiedrību iepriekš minētā pakalpojuma sniegšanai.Sabiedrībai būtu nepieciešams apzināt iespējamos konkurences neitralitātes pārkāpuma riskus un pasākumus to novēršanai, ņemot vērā, ka pati Sabiedrība veic klasifikācijas sabiedrību uzraudzību un konkrētā statusa piešķiršanu. Tādējādi, lai būtu iespējams konstatēt Valsts pārvaldes iekārtas likuma 88.panta pirmās daļas 1.punktā noteikto izņēmumu, informāciju par šo pakalpojumu nepieciešams papildināt.Konkurences padome norāda, lai pakalpojumi būtu atzīstami par stratēģiski svarīgiem, pirmkārt, tos ir jānosaka pēc iespējas precīzāk. Konkrētu pakalpojumu noteikšana par stratēģiski svarīgiem ir atzīstama tikai par vienu no priekšnoteikumiem, lai tiktu konstatēts Valsts pārvaldes iekārtas likuma 88.panta pirmās daļas 2.punktā noteiktais izņēmums. Proti, Konkurences padomes ieskatā noteiktos gadījumos arī privātie tirgus dalībnieki ir spējīgi nodrošināt stratēģiski svarīgu pakalpojumu sniegšanu, līdz ar to, lai varētu konstatēt Valsts pārvaldes iekārtas likuma 88.panta pirmās daļas 2.punktā noteikto izņēmumu, publiskajai personai ir nepieciešams ne tikai atzīt konkrētu pakalpojumu par stratēģiski svarīgu, bet arī veikt tirgus izpēti, kurā tiktu izvērtēts, vai konkrēto pakalpojumu sniedz arī privātie tirgus dalībnieki un vai privātie tirgus dalībnieki ir spējīgi pilnvērtīgi nodrošināt konkrēto pakalpojumu pieejamību. Tādējādi Satiksmes ministrijai, veicot papildu izvērtējumu, būtu jāizvērtē, vai konkrētos stratēģiski svarīgos pakalpojumus nav iespējams sniegt arī privātajiem tirgus dalībniekiem regulēta tirgus ietvaros, piemēram, daļā par kuģu tehniskās uzraudzības pakalpojumiem.Ievērojot minēto, Konkurences padome aicina Satiksmes ministriju papildināt Ziņojumu un sniegt visaptverošu Sabiedrības sniegto pakalpojumu izvērtējumu, lai varētu sniegt pilnīgu atzinumu par valsts līdzdalības saglabāšanu Sabiedrībā un pakalpojumu atbilstību Valsts pārvaldes iekārtas likuma 88.panta pirmajā daļā noteiktajiem izņēmumiem. | **Ņemts vērā**Projekts precizēts pilnveidojot izvērtējumu.Konkurences padome ir saskaņojusi pilnveidoto projektu 01.10.2020. elektroniskā pasta ziņojumā norādot, ka nav konceptuālu iebildumu pret projekta tālāku virzību, kā arī lūdzot projektu papildināt ar informāciju par veiktajām konsultācijām ar ieinteresēto nozares komersantu pārstāvošajām biedrībām vai nodibinājumiem. Notikušas konsultācijas ar komersantus pārstāvošām biedrībām - Latvijas Kruingu kompāniju asociāciju un Latvijas Kuģu kapteiņu asociāciju, kas ir saskaņojušas projektu atbalstot tā tālāku virzību. Tā pat informatīvais ziņojums saskaņots ar Latvijas Brīvo arodbiedrību savienību, kas atbalsta projekta tālāku virzību. |  |
|  |  | **Ekonomikas ministrija**Ņemot vērā Valsts pārvaldes iekārtas likuma 88. pantā noteikto, Ekonomikas ministrija apzināja arī Konkurences padomes viedokli par Projektu. Tā kā Konkurences padome atzinumu par Projektu ir sniegusi arī nepastarpināti Satiksmes ministrijai, Ekonomikas ministrija informē, ka pievienojas Konkurences padomes iebildumam, ka minētais informatīvais ziņojums ir jāpapildina, sniedzot visaptverošu izvērtējumu par valsts akciju sabiedrības ”Latvijas Jūras administrācija” sniegtajiem pakalpojumiem, lai Konkurences padome varētu sniegt pilnīgu atzinumu par valsts līdzdalības saglabāšanu valsts akciju sabiedrībā ”Latvijas Jūras administrācija” un pakalpojumu atbilstību Valsts pārvaldes iekārtas likuma 88. panta pirmajā daļā noteiktajiem izņēmumiem. | **Ņemts vērā**Projekts precizēts pilnveidojot izvērtējumu. |  |
|  |  | **Pārresoru koordinācijas centrs**Informatīvā ziņojuma 2.lpp. minēts, ka valsts akciju sabiedrības “Latvijas Jūras administrācija” komercdarbība pamatā ir saistīta ar tai deleģētu valsts pārvaldes uzdevumu izpildi un vienlaikus veic komercdarbību brīvā tirgū. Valsts akciju sabiedrības “Latvijas Jūras administrācija” ieņēmumu struktūru veido 90% ieņēmumi no deleģētu pārvaldes uzdevumu izpildes, bet 10% no brīvā tirgū realizētiem pakalpojumiem. Turklāt valsts akciju sabiedrības “Latvijas Jūras administrācija” valsts pārvaldes uzdevumu ietvaros sniegto maksas pakalpojumu cenrādi apstiprina Ministru kabinets. Ievērojot minēto, Pārresoru koordinācijas centra ieskatā ziņojuma projektā ir nepieciešams iekļaut novērtējumu (ekonomiskas priekšrocības, riski u.tml.) statusa saglabāšanai salīdzinoši ar citiem iespējamiem risinājumiem.  | **Ņemts vērā**Projekts precizēts pilnveidojot un papildinot izvērtējumu, tai skaitā iekļaujot pamatojumu kapitālsabiedrības statusa saglabāšanai.  |  |
|  | Īstenot efektīvu un caurspīdīgu organizācijas pārvaldību, lai attīstītu ilgtspējīgu, izaugsmi veicinošu un Eiropas reģiona mērogā konkurētspējīgu jūrniecības nozari, piemērojot augstus vides, drošības un aizsardzības standartus. | **Pārresoru koordinācijas centrs**Ziņojuma projektā minēts, ka valsts akciju sabiedrība “Latvijas Jūras administrācija” pārvalda tās pamatkapitālā esošās bākas, sniedz dažādus hidrogrāfiskus mērījumus u.c. ziņojuma minētos pakalpojumus, taču PKC ieskatā piedāvātā valsts akciju sabiedrības “Latvijas Jūras administrācija” vispārējā stratēģiskā mērķa redakcija neatklāj tās darbības pamatelementus, t.i., stratēģisku īpašumu pārvaldība, tirgus nepilnības novēršana u.tml., jo tas formulēts ļoti vispārīgi. Turklāt pārāk vispārīgi formulēts vispārējais stratēģiskais mērķis radīs grūtības formulēt kapitālsabiedrības vidēja termiņa darbības stratēģijā nefinanšu mērķus, kas tiek atvasināti no vispārējā stratēģiskā mērķa. Vispārējā stratēģiskā mērķa formulēšanai iesakām izmantot citu kapitālsabiedrību piemērus, piemēram, valsts akciju sabiedrības “Ventas osta” vispārējo stratēģisko mērķi, akciju sabiedrības “Latvenergo” vispārējo stratēģisko mērķi u.c. | **Ņemts vērā**Precizēts vispārējais stratēģiskais mērķis. | Nodrošināt tādu pakalpojumu sniegšanu un uzņēmuma darbību, kas veicinātu ilgtspējīgas, izaugsmi veicinošas un Eiropas reģiona mērogā konkurētspējīgas jūrniecības nozares attīstību, vienlaikus piemērojot augstus vides, drošības un aizsardzības standartus. |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Īrisa Kalniņa

Satiksmes ministrijas

Juridiskā departamenta juriskonsulte

67028233, irisa.kalnina@sam.gov

S.Gerge-Lubeja

VAS „Latvijas Jūras administrācija”

Juridiskā departamenta juriskonsulte

67099109, sendija.gerge@lja.lv